မလိမ္မာ နှစ်ခါပန်း

မလိမ္မာ နှစ်ခါပန်း သည် မြန်မာဆိုရိုးစကား ဖြစ်သည်။ အဓိပ္ပာယ် “မလိမ္မာ နှစ်ခါပန်း” ဆိုသည်မှာ အမှုကိစ္စတစ်ခုကို လိမ္မာပါးနပ်စွာ သို့မဟုတ် ကျွမ်းကျွမ်းကျင်ကျင် မဆောင်ရွက်ပါက ထိုအမှုကိုပင် ပြန်လည်လုပ်ဆောင်ရသဖြင့် နှစ်ကြိမ်တိုင် ပင်ပန်းဆင်းရဲရသည်ဟု ဆိုလိုသည်။ အလုပ်တစ်ခုကို စတင်လုပ်ကိုင်ကတည်းက သေချာဂရုတစိုက် လုပ်ဆောင်ခြင်းသည် အချိန်နှင့် အားထုတ်မှုကို သက်သာစေကြောင်းကို ဤဆိုရိုးစကားက ဖော်ပြသည်။ ပေါ့ပေါ့ဆဆ လုပ်ကိုင်ခြင်းသည် နောက်ဆုံးတွင် အချိန်နှင့် အားထုတ်မှုကို ပိုမိုကုန်ကျစေနိုင်ကြောင်းကိုလည်း သွယ်ဝိုက်၍ ဆိုလိုသည်။ “မလိမ္မာ နှစ်ခါမော” ဟူ၍လည်း အသုံးပြုသည်။ ကိုးကားချက်များ "ပြည်ဘုရင်ကို ယုံကြည်၍ လွှဲအပ်ခဲ့ခြင်းဟာ အမှားကြီး မှားတော့တာပဲ။ မလိမ္မာ နှစ်ခါပန်းဆိုတာလို တစ်ဖန်ထပ်၍ ချီတက်ရပြန်ဦးတော့မှာပဲ။" [၁၂၈၇] ထီး။ ၁၆၀။ ကိုးကား Category:မြန်မာဆိုရိုးစကားများ